Diari Oficial de la Generalitat Valenciana


Sumari del DOGV 3769, del 12-06-2000 (2000/4755)

ORDRE de 2 de juny de 2000, de la Conselleria d'Agricultura, Pesca i Alimentació, per a l'aplicació en la Comunitat Valenciana del Reial Decret 204/1996, de 9 de febrer, modificat pel Reial Decret 2.067/1999, de 30 de desembre, sobre millores estructurals i modernització de les explotacions agràries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/06/02/(1)/dof/vci/html**

### Dades del document

Número de DOGV
:   3769

Data del DOGV
:   12-06-2000

Secció del DOGV
:   I. DISPOSICIONS GENERALS

Número del document
:   2000/4755


Data del document
:   02-06-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * ajuda a l'agricultura
    * suport econòmic
    * explotació agrària
    * estructura agrària
    * ajuda a la modernització

ORDRE de 2 de juny de 2000, de la Conselleria d'Agricultura, Pesca i Alimentació, per a l'aplicació en la Comunitat Valenciana del Reial Decret 204/1996, de 9 de febrer, modificat pel Reial Decret 2.067/1999, de 30 de desembre, sobre millores estructurals i modernització de les explotacions agràries. [2000/X4755]
  
El Reial Decret 204/1996, de 9 de febrer, sobre millores estructurals i modernització de les explotacions agràries, ha regulat, des que va entrar en vigor, diversos reglaments comunitaris que possibilitaven inversions estructurals en les explotacions. L'últim en vigor, el Reglament (CE) 950/97, del Consell, de 20 de maig, ha estat derogat pel Reglament (CE) 1.257/1999, del Consell, de 17 de maig, sobre el desenvolupament rural a càrrec del Fons Europeu d'Orientació i Garantia Agrícola (FEOGA), i que a hores d'ara es d'aplicació per a les mesures estructurals.
  
Per això, el Reial Decret 204/1996 ha hagut de ser modificat a través del Reial Decret 2.067/1999, de 30 de desembre, a fi d'adaptar les exigències de la normativa comunitària en vigor al mencionat Reglament (CE) 1.257/1999.
  
Es considera necessari, per tant, recollir en la normativa autonòmica de desplegament del Reial Decret 204/1996 les modificacions introduïdes en aquest, a través d'aquesta ordre, que deroga l'Ordre de 18 d'abril de 1996, de la Conselleria d'Agricultura, Pesca i Alimentació, amb una nova redacció i amb l'intent, a més, de recollir els nous preceptes que es deriven de la normativa en la qual recolza, aconseguir una major claredat que poguera oferir una ordre que en modifica una altra, d'una banda, i de l'altra, introduir mesures tendents a la racionalització de les ajudes que, per a la millora estructural i la modernització de les explotacions, seran d'aplicació en la Comunitat Valenciana, així com introduir normes més àgils per a la tramitació dels expedients que, a sol·licitud dels agricultors, s'inicien amb aquestes finalitats.
  
Per això, i en ús de les atribucions que tinc conferides,
  
ORDENE
  
Capítol I
  
Àmbit, objecte i definicions
  
Article 1. Objecte i àmbit d'aplicació
  
1. En l'àmbit de la Comunitat Valenciana i a fi de contribuir a la millora de les estructures i a la modernització de les explotacions agràries, serà d'aplicació el règim d'ajudes establides en el Reial Decret 204/1996, de 9 de febrer, sobre millores estructurals i modernització de les explotacions agràries.
  
2. Amb aquesta finalitat, serà igualment d'aplicació les definicions i criteris establits en els annexos de l'esmentat reial decret, en l'acció comuna prevista en el Reglament (CE) 1.257/1999, del Consell, de 17 de maig, sobre l'ajuda al desenvolupament rural, així com en la Llei 19/1995, de 4 de juliol, de Modernització de les Explotacions Agràries. Tot això, d'acord amb les determinacions d'aquesta disposició.
  
Capítol II
  
Ajudes
  
Article 2. Línies d'ajudes
  
Mitjançant aquesta ordre es regulen les següents línies d'ajudes especificades en l'article 3 del Reial Decret 204/1996:
  
a) Les inversions en les explotacions agràries mitjançant plans de millora
  
b) La primera instal·lació d'agricultors joves
  
c) La qualificació professional
  
Article 3. Plans de millora
  
1. Per a la concessió d'ajudes a les inversions en les explotacions agràries mitjançant plans de millora, caldrà atenir-se al que es disposa en les seccions primera i setena del capítol II del Reial Decret 204/1996 i els annexos 2, 3, 4, 6 i 7 d'aquest.
  
2. Podran ser beneficiaris d'un pla de millora:
  
2.1 Amb caràcter general, serà necessari per a poder sol·licitar i accedir a les ajudes a les inversions en les explotacions agràries mitjançant plans de millora de les persones físiques o jurídiques que complisquen les condicions següents:
  
a) Ser titular d'una explotació agrària amb una dimensió equivalent a la que s'estableix en l'annex 1 d'aquesta ordre que siga d'una unitat de treball agrari (UTA) com a mínim o que arriba a aquesta dimensió amb la realització del pla de millora.
  
b) Presentar un pla de millora de l'explotació, de conformitat amb allò que s'indica en l'annex 2 del Reial Decret 204/1996.
  
c) Comprometre's a exercir l'activitat agrària en l'explotació objecte de l'ajuda durant almenys cinc anys, comptadors des de la data de la concessió de l'ajuda.
  
d) Justificar estar al corrent de les obligacions fiscals i amb la Seguretat Social quan la inversió auxiliable siga superior a 3.000.000 de pessetes (18.030,36 euros), excepte els titulars persones jurídiques, que hauran de fer-ho quan la subvenció total concedida siga superior a 300.000 pessetes (1.803,04 euros).
  
e) Acreditar que la renda unitària de treball de l'explotació es igual o superior al 20 per cent de la renda de referència.
  
f) Complir les normes mínimes en matèria de medi ambient, higiene i benestar dels animals, de conformitat amb la normativa comunitària i nacional que es detalla en l'annex 3 d'aquesta ordre.
  
2.2 Les persones físiques hauran de complir a més:
  
a) Ser agricultor professional, segons el que es defineix en el punt 5 de l'annex I del Reial Decret 204/1996.
  
b) Posseir una capacitació suficient.
  
c) Estar afiliat al règim de la Seguretat Social que corresponga.
  
d) Tenir divuit anys complits i no haver complit els seixanta-cinc.
  
e) Residir en la comarca on radique l'explotació o en alguna de les comarques limítrofes.
  
2.3 Les persones jurídiques, a més de les indicades amb caràcter general, hauran de complir:
  
a) Que l'activitat principal siga l'agrícola-ramadera.
  
b) Que es tracte d'una explotació agrària prioritària o que arribe a aquesta condició amb l'aplicació de les ajudes establides en el reial decret.
  
Es considera que una persona jurídica pot sol·licitar un pla de millora a fi d'assolir la condició d'explotació prioritària quan es complisca algun dels supòsits següents:
  
- Que l'explotació inicial no possibilite l'ocupació, almenys, d'una unitat de treball agrari. Amb aquesta finalitat es considerarà la dimensió equivalent a la que s'especifica en l'annex 1 d'aquesta ordre.
  
- Que la renda unitària de treball siga inferior al 35 per 100 de la renda de referència.
  
3. Quan l'explotació pertanya a una comunitat de béns, sols podrà ser beneficiària de les ajudes a les inversions mitjançant plans de millora en el supòsit que hi haja un pacte d'indivisió per un període mínim de sis anys a partir de la data de presentació de la sol·licitud i que un dels comuners, almenys, complisca els requisits especificats en els apartats 2.1 i 2.2 d'aquest article.
  
4. es podran presentar plans de millora simultanis a una primera instal·lació quan es sol·licite en el període comprés entre la sol·licitud de primera instal·lació i la certificació d'aquesta. En aquest cas, el beneficiari queda obligat a complir els requisits exigits als beneficiaris de plans de millora estipulats en els apartats 2.1 a), 2.2 a) i 2.2 c) d'aquest article a partir de la data en què es certifique la primera instal·lació.
  
5. En el cas de plans de millora presentats per agricultors joves dins dels cinc anys següents a la seua primera instal·lació o simultàniament a aquesta, se'ls podrà concedir un termini fins a dos anys per al compliment dels requisits regulats en els apartats 2.1 f) i 2.2 b) d'aquest article.
  
6. Per al càlcul de l'indicador de productivitat del treball al qual es refereix el punt 2 de l'annex 4 del Reial Decret 204/1996, en l'àmbit de la Comunitat Valenciana, es podran computar en explotacions amb orientacions productives intensives, forçades o sota plàstic, fins a 3 UTA de treballadors assalariats com a màxim, amb independència de la mà d'obra familiar.
  
7. L'ajuda suplementària que estableix el punt 5 de l'article 7 del Reial Decret 204/1996 per als plans de millora els beneficiaris dels quals siguen agricultors joves que ho sol·liciten en els cinc anys següents a la seua primera instal·lació o simultàniament a aquesta, podrà concedir-se en forma de subvenció de capital o d'una part del nom d'anualitats d'amortització del principal del préstec sol·licitat.
  
Article 4. Primera instal·lació d'agricultors joves
  
1. Per a la concessió d'ajudes als agricultors joves que realitzen la seua primera instal·lació, caldrà atenir-se al que es disposa en la secció segona del capítol II del Reial Decret 204/96 i en l'annex 8 d'aquest.
  
2. Podran accedir a les ajudes per qualsevol de les modalitats de primera instal·lació que s'estableixen en l'article 14 del Reial Decret 204/1996 els joves que complisquen els requisits següents:
  
a) Posseir en el moment de la seua instal·lació un nivell de capacitació professional suficient o comprometre's a adquirir-la en el termini de dos anys des del moment de la seua instal·lació.
  
b) Instal·lar-se en una explotació que requerisca un volum de treball equivalent almenys a una UTA o comprometre's que arribe a aquest volum en un termini màxim de dos anys des de la seua instal·lació. Amb aquesta finalitat, l'explotació en la situació prevista en què el jove sol·licite realitzar la seua instal·lació haurà de tenir com a mínim la dimensió equivalent a la d'una UTA, segons les equivalències que s'estableixen en l'annex 1 d'aquesta ordre.
  
c) Comprometre's a exercir l'activitat agrària durant cinc anys, comptadors des de la data de concessió de l'ajuda.
  
d) Mantenir o fixar la seua residència en la comarca on radique l'explotació o en les comarques limítrofes.
  
e) Complir l'explotació les normes mínimes que s'especifiquen en l'annex 3 en matèria de medi ambient, higiene i benestar dels animals en el moment de la concessió d'aquesta ajuda o en el termini màxim de dos anys des de la seua instal·lació.
  
f) Justificar estar al corrent de les obligacions fiscals i amb la Seguretat Social quan la inversió auxiliable o, si no n'hi ha, la subvenció siga superior a 3.000.000 de pessetes (18.030,36 euros).
  
3. La sol·licitud de l'ajuda haurà de presentar-se abans de la primera instal·lació del peticionari o dins dels sis primers mesos posteriors a aquesta, comptadors a partir de la data que es preveu en algun dels apartats a) i b) del punt 8 d'aquest article. En aquest segon cas no es computarà el temps transcorregut en l'últim període en què el termini de sol·licitud haguera estat tancat.
  
4. La concessió de l'ajuda requerirà la presentació d'un pla d'explotació que reflectisca el grau de viabilitat econòmica i la situació de l'explotació en la qual queda instal·lat el jove i preveja per a aquest una renda procedent d'aquella igual o superior al 35 per cent de la renda de referència.
  
Aquest pla d'explotació haurà de permetre que aquesta puga complir des del moment de la certificació de les ajudes concedides la seua condició de prioritària, llevat de l'exigència de la capacitació agrària per a la qual es disposa de dos anys, i que permeta, per tant, la consideració del titular com a agricultor professional tant en matèria de rendes com de dedicació, tal com determina el punt 5 de l'annex 1 del Reial Decret 204/1996.
  
5. Seran auxiliables les despeses i inversions de primera instal·lació dels cònjuges de titulars d'explotació que s'instal·len en una explotació en la qual una dimensió equivalent, com a mínim, a una UTA no procedisca del patrimoni de qualsevol dels dos membres de la societat matrimonial que estiga o haja estat en qualsevol moment sota el règim econòmic de guanys.
  
6. A l'efecte del que es disposa en el punt 3 de l'annex 8 del Reial Decret 204/1996, no es podrà percebre subvencions per una instal·lació efectuada en la mateixa explotació en què en els últims cinc anys anteriors a la sol·licitud ja s'haguera pagat alguna subvenció per a la primera instal·lació d'un jove.
  
7. El volum d'inversió objecte d'ajuda tindrà un límit màxim de 71.010.876 pessetes (178.620,79 euros).
  
8. A l'efecte de l'aplicació de les ajudes del Reial Decret 204/1996, es considera com a data d'instal·lació d'un agricultor jove amb dret a les ajudes que amb aquesta finalitat s'estableixen, per l'ordre que a continuació es relaciona, la següent:
  
a) La de l'alta en la Seguretat Social o la del canvi a nova secció o règim de la Seguretat Social per motiu de la incorporació del jove a l'agricultura.
  
b) La de l'alta en Hisenda del cens agrari pel mateix motiu, quan no es done el supòsit anterior.
  
c) Si no es produira cap dels supòsits anteriors, la de la comunicació a l'administració de la finalització de les inversions o, si no n'hi ha, la de la certificació.
  
9. El peticionari d'una ajuda a la primera instal·lació d'agricultors joves, si no posseeix la suficient capacitació professional en el moment de la sol·licitud, haurà d'acreditar:
  
a) La seua condició d'obrer agrícola mitjançant la cartilla de la Seguretat Social del règim especial agrari com a treballador per compte d'altri, que serà admissible amb els criteris que s'especifiquen en l'article 7.5.
  
b) La seua condició d'agricultor, mitjançant la cartilla de la Seguretat Social en el règim especial agrari o autònom per l'activitat agrària en què figure com a titular o beneficiari d'aquesta, sempre que el titular de la cartilla acredite tenir ingressos fiscalment declarats de la seua explotació agrària.
  
10. En la Comunitat Valenciana no seran auxiliables les inversions que per a la primera instal·lació de joves preveu l'apartat 5.i de l'annex 8 del Reial Decret 204/1996, per a l'adquisició o condicionament de vivendes.
  
11. Les inversions per a adequació de capital territorial i d'explotació que es preveu en l'apartat 5.j de l'annex 8 del reial decret mencionat, seran auxiliables quan l'explotació inicial del sol·licitant tinga una dimensió equivalent inferior a una UTA i siguen necessàries per a dur a terme la instal·lació.
  
12. La incorporació d'agricultors joves sobre la base de la definició 14.b de l'annex 1 del Reial Decret 204/1996 podrà realitzar-se quan el sol·licitant o la seua explotació es trobe en algun dels supòsits següents:
  
a) Que la renda unitària del treball de l'explotació siga inferior al 35 per cent de la renda de referència.
  
b) Que justifique documentalment el sol·licitant tenir algun tipus d'activitat remunerada al marge de la desenvolupada en la seua explotació que l'ocupe més de 960 hores a l'any.
  
c) Que si abans de la sol·licitud de les ajudes no té el beneficiari ninguna altra ocupació laboral externa a l'explotació de la qual es titular o aquesta ocupació acredita ser inferior a 960 hores a l'any, aquesta explotació inicial siga inferior a la dimensió equivalent a 0,5 UTA.
  
Article 5. Qualificació professional
  
1. Per a la concessió d'ajudes per a millorar la qualificació professional agrària, caldrà atenir-se al que es disposa en la secció sisena del capítol II del Reial Decret 204/1996.
  
2. Podran concedir-se ajudes consistents en:
  
a) Beques als joves que assistisquen a curss reglats de capacitació professional agrària, amb edat superior a la corresponent a l'escolaritat obligatòria.
  
b) Beques per a l'assistència a curss i subvencions per a la realització d'estades de formació per a dirigents, treballadors i socis d'associacions d'agricultors i cooperatives, amb la finalitat de millorar l'organització i eficàcia societària i empresarial d'aquestes entitats.
  
c) Beques a titulars i col·laboradors familiars d'explotacions agràries prioritàries i a treballadors agrícoles per compte d'altri, per a l'assistència a curss de formació i perfeccionament professional agrari.
  
d) Beques a joves per a l'assistència a curss de formació professional agrària necessaris per a adquirir el nivell de capacitació exigit, en cada cas, en el Reial Decret 204/1996.
  
3. Podrà auxiliar-se la qualificació professional dels sol·licitants que residisquen en la Comunitat Valenciana o aquells que tot i residir en províncies limítrofes siguen titulars d'una explotació agrària ubicada en la Comunitat Valenciana.
  
4. No seran subvencionables les despeses ocasionades en curss de duració inferior a 50 hores lectives ni els curss que donen lloc a despeses per un import inferior a 25.000 pessetes.
  
5. Les despeses es subvencionaran amb els criteris següents:
  
- Matrícula, si no és gratuïta, amb un límit de deu mil pessetes per la totalitat.
  
- Desplaçaments i viatges continus, amb un límit de 25 pessetes per quilòmetre en vehicle propi, o el cost real del transport públic que preste el servei, sense considerar entre ells els vehicles de lloguer.
  
- Material didàctic, si no el facilita l'organització del curs, fins a un màxim de 1.500 pessetes.
  
- Manutenció, fins a 1.500 pessetes per menjada principal, quan l'assistència al curs supose desplaçament fora del seu municipi de residència en hores que coincidisquen amb les habituals de la menjada. En qualsevol cas, únicament es computarà com a despesa suvencionable la d'una menjada principal al dia quan no es justifique que es pernocta en el lloc de celebració del curs amb aquest motiu.
  
6. Les accions objecte d'aquest article no inclouran els curss que formen part de programes o règims normals d'ensenyament agrari superior o mitjà, inclosa la formació professional o mòduls equivalents dels plans d'ensenyament establits pel Ministeri d'Educació i Ciència i els curss de postgrau dirigits a persones que estigueren incloses en els anteriors supòsits ni a aquelles persones que ja es consideren suficientment capacitades segons el que es disposa en els apartats a), b) i c) del punt 3 de l'article 7 d'aquesta ordre.
  
7. Les reiterades faltes d'assistència o la no-acreditació de l'aprofitament del curs serà motiu suficient per a la revocació de l'ajuda.
  
8. Per accedir a les subvencions per a la capacitació professional sobre la base del que s'estableix en el punt 2.b d'aquest article, caldrà acreditar, mitjançant un escrit del secretari de la cooperativa o associació d'agricultors corresponent, la finalitat de la realització del curs la subvenció del qual es sol·licita, per a la qual cosa s'admetrà exclusivament la millora d'organització, eficàcia societària o empresarial de l'activitat, i certificació del fet que el sol·licitant es dirigent, treballador o soci de l'entitat.
  
9. es considerarà treballador per compte d'altri per a optar a les subvencions a què fa referència el punt 2.c d'aquest article, aquells treballadors l'afiliació dels quals a aquella secció del règim especial agrari s'ajuste als criteris que s'estableixen en l'article 7.5 d'aquesta ordre.
  
Es considerarà titular o col·laborador familiar d'explotacions agràries prioritàries per a optar a les subvencions a què fa referència aquest mateix punt, les persones que acrediten, mitjançant la certificació d'explotació prioritària, ser titulars d'aquesta o col·laboradors, a més, amb la cartilla de la Seguretat Social del titular en la qual figure com a beneficiari.
  
10. Les subvencions sol·licitades sobre la base del punt 2.d d'aquest article es concediran quan el sol·licitant no haja realitzat cap curs de formació o els haja realitzat amb una duració total inferior a 120 hores.
  
11. Únicament seran subvencionables les despeses ocasionades en cursos de caràcter agrari impartits per institucions públiques.
  
Article 6. Limitacions a les inversions i inversions exceptuades
  
1. La concessió d'ajudes quedarà condicionada a les limitacions derivades de qualsevol disposició de rang comunitari, nacional o autonòmic, així com a les limitacions sectorials que s'estableixen en l'annex 3 del Reial Decret 204/1996, en totes les inversions auxiliables que es preveuen en aquesta ordre.
  
En queda exclosa la concessió d'ajudes a les inversions en explotacions intensives de bestiar porcí i aviar que produïsquen un augment del nom de places.
  
2. En compliment del que s'estableix en el punt 4 del mencionat annex 3, els beneficiaris que pretenguen accedir a les ajudes previstes en aquesta disposició mitjançant inversions destinades al sector de fruites i hortalisses o per a la reestructuració de la vinya hauran d'acreditar:
  
a) En el sector de fruites i hortalisses, mitjançant certificació de l'organització de productors de fruites i hortalisses en què estiga integrat de no haver sol·licitat ni percebut ajuda en el marc del programa presentat, si s'escau, per la seua organització de productors per a aquestes inversions. En el cas que el sol·licitant no pertanya a cap organització, haurà de presentar declaració respecte d'això.
  
b) En el cas d'ajudes per a la reestructuració de la vinya, caldrà presentar certificació, expedida per l'organisme concedeixent d'aquestes, de no haver percebut ajudes per a aquestes inversions en el moment de la certificació del fet que s'han realitzat. En aquest cas, l'òrgan gestor de les ajudes acollides al Reial Decret 204/1996, abans del pagament, podrà sol·licitar aquesta certificació a l'organisme concedeixent de les ajudes per a la reestructuració de la vinya.
  
En els dos supòsits anteriors, l'òrgan de gestió haurà de segellar els originals de les factures justificatives per evitar-ne la doble utilització.
  
3. Les inversions que figuren en l'annex 4 del Reial Decret 204/1996 queden exceptuades del règim d'ajudes als plans de millora.
  
4. Els costos de compra d'equip de segona mà seran auxiliables quan el venedor de l'equip facilite una declaració sobre el seu origen i confirme que durant els últims set anys no s'ha comprat amb finançament públic. El preu de compra no serà superior al valor de mercat i inferior al cost d'un equip nou similar.
  
No seran auxiliables en cap cas les compres de maquinària agrària ni de vehicles de segona mà.
  
5. L'adquisició, construcció o condicionament d'edificis i construccions agràries permanents, excepte de casetes de reg i obres menors, únicament podran ser auxiliades quan estiguen ubicades en terreny propietat del beneficiari.
  
6. En explotacions la dimensió prevista de les quals siga inferior a l'equivalent a 2 unitats de treball agrari, la inversió en maquinària agrària i vehicles, en conjunt, no podrà ser superior a tres milions de pessetes (18.030,36 ecus) de la inversió total auxiliable.
  
Tot això sense perjudici que les inversions realment executades en un pla de millora no disminuïsquen la renda unitària de treball de l'explotació després d'haver-les realitzat.
  
7. No seran auxiliables en les ajudes establides per als plans de millora les despeses originades per la redacció de projectes tècnics ni, en cap cas, les quantitats pagades en concepte de l'impost del valor afegit.
  
8. Les inversions sol·licitades per a la transformació de secà en regadiu o qualsevol inversió que depenguera d'aquesta transformació no seran auxiliables si no s'acredita el dret o concessió d'aigua a les parcel·les objecte de transformació.
  
9. Les ajudes a qualsevol inversió sobre un proindivís es limitaran a la part o percentatge en el qual el beneficiari participa sobre la titularitat del proindivís. En aquest cas caldrà identificar sobre un plànol o croquis firmat per l'interessat la part de l'explotació afectada per les inversions que sol·licita i justificar la despesa mitjançant documents emesos al seu nom. Serà necessari, en aquest cas, que hi haja autorització per part de la totalitat de la resta de proindivisaris per a la realització de les inversions proposades.
  
10. Les inversions sol·licitades hauran d'ajustar-se a les necessitats de l'explotació i a l'objecte per al qual es concedeixen les ajudes, i es podran desestimar si, a sol·licitud de l'instructor, no es justificara suficientment la seua oportunitat mitjançant una memòria elaborada per un tècnic competent i visada pel col·legi professional corresponent.
  
Capítol III
  
Acreditacions
  
Article 7. Documents acreditatius
  
1. La titularitat d'una explotació s'acreditarà mitjançant escriptura pública inscrita en el registre de la propietat, nota simple de registre, certificat de la Gerència Territorial de Cadastre a nom del titular o cònjuge quan el règim econòmic de la societat matrimonial siga de guanys o contracte escrit i liquidat d'arrendament o parceria.
  
La titularitat del bestiar s'acreditarà mitjançant el Llibre d'explotació ramadera actualitzat.
  
Atés el que es disposa en el Codi Civil, la data d'un document privat no es comptarà respecte de tercers, sinó des del dia en què haguera estat incorporat o inscrit en un registre públic, des de la mort de qualsevol dels qui el van firmar, o des del dia en què s'entregara a un funcionari públic per raó del seu ofici.
  
2. Les rendes totals i de l'activitat agrària s'acreditaran amb els rendiments nets corresponents que s'hagen declarat fiscalment en l'últim exercici, i es podrà computar la mitjana aritmètica dels rendiments nets de l'última declaració de l'impost sobre la renda de les persones físiques i els de dos dels tres últims exercicis anteriors al de referència.
  
La renda total del titular de l'explotació, o de les persones que hagen d'acreditar-les, es considerarà amb exclusió dels guanys i pèrdues patrimonials. Amb aquesta finalitat, s'imputarà al titular de l'explotació:
  
a) La renda de l'activitat agrària de l'explotació.
  
b) Les rendes procedents d'altres activitats empresarials o professionals, així com les rendes procedents del treball desenvolupat fora de l'explotació, incloses les pensions i havers passius que fiscalment hi haja obligació de declarar.
  
c) El 50 per 100 de les rendes del capital mobiliari i immobiliari, en el cas de règim de guanys, i el 100 per 100 de les seues rendes privatives.
  
Quan l'interessat tinga rendiments agraris previstos en els que en concepte de rendiment del treball personal s'incloguen en la declaració de l'impost de la renda de les persones físiques, haurà d'acreditar suficientment la procedència i quantia d'aquests, i no es podran considerar com a tals si no aportara aquesta acreditació.
  
3. es considera que el titular d'una explotació posseeix un nivell de capacitació agrària suficient mitjançant l'acreditació de:
  
a) Títol acadèmic de rama agrària com a mínim de formació professional de primer cicle.
  
b) Diplomat de capatàs agrícola emés pel Ministeri d'Agricultura, Pesca i Alimentació.
  
c) Diploma o certificat de curs o cursos en matèria agrària impartits per institucions públiques i privades en els que s'acredite el temari impartit, les hores lectives i les dates de realització, per un mínim de 120 hores.
  
d) Experiència professional en l'activitat agrària per un mínim de tres anys que, alhora, es demostrarà per mitjà d'algun dels documents següents:
  
\* Cartilla d'afiliació a la Seguretat Social per la seua activitat agrària amb més de tres anys d'antiguitat.
  
\* Certificat de la Tresoreria de la Seguretat Social d'haver cotitzat durant tres anys en qualsevol règim per activitats agràries.
  
\* Declaracions del IRPF de tres anys diferents en les que el peticionari conste com a declarant de rendes agràries.
  
En cas de no posseir els tres anys d'experiència professional, serà vàlida l'acreditació de 40 hores lectives en cursos de formació professional agrària per cada any de carència.
  
4. L'edat i residència del titular s'acreditaran mitjançant fotocòpia compulsada del document nacional d'identitat. En cas de no coincidència s'admetran certificats de naixement, per a l'edat, o d'empadronament, per a la residència.
  
5. L'afiliació a la Seguretat Social s'acreditarà mitjançant fotocòpia compulsada de la cartilla en el règim que li corresponga amb els criteris que a continuació s'estableixen i la justificació del pagament dels últims tres mesos a la Seguretat Social. En qualsevol cas caldrà acreditar, si amb la cartilla no és suficient, el règim, secció o activitat per què es cotitza mitjançant un certificat de la Tresoreria General de la Seguretat Social o qualsevol document fefaent.
  
Els criteris d'afiliació als qual es fa referència són:
  
a) Afiliació al règim especial agrari de la Seguretat Social per compte propi o en el règim especial de treballadors per compte d'altri o autònoms en funció de la seua activitat agrària.
  
b) Serà admissible l'afiliació en el règim especial agrari per compte d'altri dels agricultors professionales els ingressos dels quals per treballs agraris de fora de la seua explotació siguen superiors als obtinguts en l'explotació de la qual es titular o que en el moment de la sol·licitud acredite estar assalariat per una empresa agrària mitjançant document de cotització de l'empresa a la Seguretat Social pel sol·licitant o certificat de la Seguretat Social que ho acredite.
  
c) Els agricultors que tot i ser considerats professionals no estigueren enquadrats en els règims anteriors de la Seguretat Social, podran estar-ho en el que corresponga a alguna de les activitats exercides en la seua explotació, incloses les complementàries.
  
6. El fet d'estar al corrent de les obligacions fiscals i amb la Seguretat Social s'acreditarà mitjançant certificats de l'Agència Tributària i de la Tresoreria General de la Seguretat Social, respectivament.
  
7. La mà d'obra pròpia i familiar s'acreditarà, si s'escau, mitjançant fotocòpia compulsada de la cartilla de la Seguretat Social del titular.
  
8. La mà d'obra assalariada s'acreditarà mitjançant fotocòpia compulsada dels TC-1 i TC-2, o document de cotització requerit per la Seguretat Social, dels últims dotze mesos anteriors disponibles a la data de la sol·licitud.
  
9. El compliment de les normes mínimes en matèria de medi ambient s'acreditarà mitjançant un informe del tècnic instructor i el compliment de les normes mínimes d'higiene i benestar dels animals, mitjançant un informe dels serveis veterinaris de la Conselleria d'Agricultura, Pesca i Alimentació.
  
Capítol IV
  
Càlculs i índexs
  
Article 8. Càlcul de les unitats de treball agrari (UTA)
  
1. De les explotacions familiars
  
1.1 Quan el titular siga persona física, per quantificar les unitats de treball agrari totals aportades a l'explotació es computarà la que corresponga en funció dels mòduls que s'estableixen en l'annex 1 d'aquesta ordre.
  
De les unitats de treball totals computades es consideraran com a aportació de la mà d'obra pròpia i familiar de l'explotació la del titular i la de fins al segon grau inclòs, que convisquen en la llar i estiguen al seu càrrec i que, tot i estar ocupats en la seua explotació, no tinguen obligació d'afiliar-se al corresponent règim de la Seguretat Social.
  
La diferència entre les unitats de treball agrari totals i les d'aportació pròpia i familiar es consideraran procedents de la mà d'obra assalariada.
  
1.2 No obstant això, quan la dimensió de l'explotació siga superior a l'equivalent a sis vegades la dimensió d'una unitat de treball agrari, segons els mòduls de l'annex 1, aquests no seran d'aplicació i, en aquest cas, es computarà el nombre d'unitats de treball assalariat acreditat mitjançant la corresponent cotització a la Seguretat Social i el de la mà d'obra familiar del titular de l'explotació fins al segon grau inclusivament, per consanguinitat o afinitat i, si s'escau, per adopció, que convisquen en la llar i estiguen al seu càrrec i que, tot i estar ocupats en la seua explotació, no tinguen l'obligació d'afiliar-se al corresponent règim de la Seguretat Social, podrà estimar-se amb criteris tecnicoconòmics fins a un màxim de 0,5 unitats de treball agrari pel primer treballador, i fins a 0,25 unitats de treball agrari per cada un de la resta de membres.
  
1.3 En qualsevol cas, en absència de treballadors assalariats fixos, el treball del titular es podrà computar per una unitat de treball agrari quan no es tinga cap altra dedicació retribuïda.
  
2. De les explotacions associatives
  
Quan el titular siga persona jurídica, únicament es computarà el nombre d'unitats de treball agrari aportades pels socis i assalariats no socis, tots ells acreditats mitjançant la corresponent cotització a la Seguretat Social.
  
3. Quan l'activitat de l'empresa agrària siga inferior a un any es podrà estimar, en qualsevol cas, la mà d'obra sobre la base de l'equivalent, per la seua dimensió, que s'estableix en l'annex 1 d'aquesta ordre.
  
Article 9. Càlcul del marge net de l'explotació
  
Tant en les explotacions de titulars persones físiques com jurídiques, el marge net de l'explotació es calcularà com a resultat de restar les despeses fixes de l'explotació, excepte les atribuïdes a la retribució dels capitals propis i del treball familiar, de la suma dels marges bruts de les activitats productives de l'explotació.
  
Amb aquesta finalitat, seran d'aplicació els marges bruts de cada activitat productiva que es modulen en l'annex 1, que no podran variar més del 15 per cent, i es consideraran com a despeses fixes les que s'indiquen en l'annex 2, els dos d'aquesta ordre.
  
Els mòduls de les activitats productives que no estiguen relacionades en l'annex 1 hauran de figurar en el pla de millora o d'explotació del sol·licitant i ser aprovats per la Conselleria d'Agricultura, Pesca i Alimentació.
  
Article 10. Càlcul de la renda unitària de treball
  
1. La renda unitària de treball, entesa com el rendiment econòmic generat en l'explotació agrària que s'atribueix a la unitat de treball, s'obté dividint entre el nombre total d'unitats de treball agrari dedicades a l'explotació, calculades amb els criteris que s'especifiquen en l'article 8 d'aquesta ordre, la xifra de sumar el marge net de l'explotació, calculada amb els criteris que s'especifiquen en l'article 9, i l'import dels salaris pagats.
  
2. La mà d'obra assalariada i pròpia es valora en 5.000 PTA/jornal.
  
3. Els mòduls i quanties establits en aquest article podran actualitzar-se anualment amb els índexs que establisca el Ministeri d'Agricultura, Pesca i Alimentació. L'actualització haurà de ser publicada en el Diari Oficial de la Generalitat Valenciana.
  
4. En qualsevol cas, els titulars de les explotacions podran sol·licitar la determinació de la renda unitària de treball sobre la base de les dades de la seua comptabilitat documentalment acreditades i, si s'escau, de la documentació relativa a la Seguretat Social.
  
Article 11. Renda de referència i unitat de treball agrari
  
1. La renda de referència per a l'any 2000 queda establida en 3.058.920 pessetes xifra que el Ministeri d'Agricultura, Pesca i Alimentació actualitzarà cada any.
  
2. La unitat de treball agrari és el treball efectuat per una persona durant 1.920 hores a l'any en l'activitat agrària.
  
Capítol V
  
Tramitació i finançament
  
Article 12. Sol·licitud i terminis
  
1. Les sol·licituds d'ajuda previstes en aquesta ordre es presentaran en les oficines comarcals i en els serveis territorials de la Conselleria d'Agricultura, Pesca i Alimentació, i en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Es presentarà una sol·licitud per cada línia de la qual es pretenga obtenir ajudes, a la qual s'acompanyarà la documentació i acreditació dels requisits exigits per a cada una d'elles quan no haja estat aportada en altra sol·licitud presentada en el mateix exercici econòmic.
  
Juntament amb la sol·licitud es presentarà, així mateix:
  
a) Persona física: Fotocòpia del DNI i NIF del titular i del cònjuge i cotitulars en cas que n'hi haja.
  
b) Agrupació de persones físiques: Fotocòpia de la targeta d'identificació fiscal, compromís d'indivisió per un període de sis anys, acta o escriptura de constitució i reglament de funcionament, acord per a sol·licitar les ajudes, nomenament de representant, i el DNI i NIF de cada un dels membres.
  
c) Persona jurídica: Fotocòpia de la targeta d'identificació fiscal, escriptura de constitució i còpia d'estatuts, còpia dels poders que acrediten el representant per a firmar la sol·licitud i la resta de documents relacionats amb l'expedient.
  
Certificació de components de la societat, que amb caràcter general haurà de contenir la identificació de socis i el seu NIF.
  
d) Manteniment de tercers, on figuraran les dades bancàries on vol que la Generalitat Valenciana realitze la transferència de la subvenció de capital.
  
e) Plànol cadatral o croquis de l'explotació. En aquest segon cas s'adjuntarà un certificat cadatral on figure el polígon i la parcel·la de l'explotació.
  
La Conselleria d'Agricultura, Pesca i Alimentació facilitarà models normalitzats de sol·licitud.
  
3. La presentació de sol·licituds per a les ajudes a inversions en plans de millora i de primera instal·lació de joves agricultors per a cada anualitat haurà d'efectuar-se entre el dia 1 de novembre de l'any anterior i el dia 31 de gener de l'any corresponent, i la concessió quedarà condicionada, per tant, al fet que els pressupostos de la Generalitat Valenciana de cada any i, si s'escau, modificacions posteriors, habiliten els crèdits contrets en els exercicis anteriors que no hagueren estat satisfets.
  
La presentació de sol·licituds per a les ajudes a la qualificació professional per a cada anualitat haurà d'efectuar-se entre el dia 1 de novembre de l'any anterior i el dia 30 de juny de cada any. No obstant això, es podrà sol·licitar en aquest període els auxilis que pogueren correspondre a cursos iniciats en el temps en què haguera estat tancat el termini de sol·licitud de l'any anterior.
  
4. La documentació que es presente haurà d'acreditar que es compleixen els requisits exigibles en la data de la sol·licitud i seria motiu de desestimació quan no és així.
  
5. Els expedients de les ajudes previstes en aquesta ordre es tramitaran a través de la Direcció General de Modernització d'Estructures Agràries, i seran competents en la instrucció els serveis territorials i el personal tècnic adscrit a les oficines comarcals de la Conselleria d'Agricultura, Pesca i Alimentació.
  
6. Sobre els expedients d'ajuda recaurà resolució en un termini màxim de sis mesos a partir de la data de presentació de la sol·licitud. En cas que no es produïsca resolució en aquest termini, el silenci administratiu s'entendrà com a denegatori.
  
7. Abans que transcórrega un mes a partir de l'últim dia del termini de presentació de sol·licituds, vistes les ajudes que corresponen a les sol·licituds presentades, si aquestes foren superiors a les possibilitats pressupostàries de cada any per a la concessió d'ajudes que regula aquesta ordre, la Conselleria d'Agricultura, Pesca i Alimentació dictarà una resolució desestimatòria per aquest motiu, sobre la base d'allò que s'estableix en l'article 28 del text refós de la Llei d'Hisenda Pública, de 26 de juny de 1991.
  
En aquest supòsit, es desestimaran les sol·licituds presentades amb data de registre d'entrada en l'administració posterior a la data fins a la qual hi haja suficient dotació pressupostària. Amb aquesta finalitat, el còmput d'ajudes començarà en les presentades cronològicament des del primer dia del termini de sol·licitud.
  
No obstant el que es disposa en aquest punt, les sol·licituds que es presenten sota els supòsits que estableixen l'article 33.2 i l'article 15.2 del Reial Decret 204/1996, tindran en qualsevol cas un tractament preferent en la concessió d'ajudes, per a la qual cosa serà necessari aportar, en el moment de la sol·licitud, la certificació definitiva d'explotació prioritària
  
La desestimació de sol·licituds per falta de pressupost no concedeix cap prioritat ni cap dret a les sol·licituds presentades en anys posteriors per l'interessat, ni l'eximeix, en aquest cas, de l'obligació de començar el procediment amb una nova sol·licitud a la qual haurà d'adjuntar l'acreditació i els documents exigibles en aquell moment.
  
8. El sol·licitant haurà de programar la realització de les inversions subvencionades, que podran executar-se dins de l'exercici pressupostari en què se sol·licita la subvenció o en exercici següent. En el primer cas, les inversions hauran d'estar finalitzades i justificades abans del dia 1 de novembre de l'exercici corresponent.
  
Sense perjudici del que s'estableix en el paràgraf anterior, el termini màxim d'execució de les inversions serà d'un any a partir de l'endemà de la data de comunicació de la resolució aprovatòria, i es podrà sol·licitar motivadament amb anterioritat a la conclusió d'aquest termini una pròrroga no superior a tres mesos, sol·licitud que haurà de ser estimada per la Conselleria d'Agricultura, Pesca i Alimentació.
  
Article 13. Inversió auxiliable
  
Per a les ajudes regulades per aquesta ordre, la inversió auxiliable haurà de ser aprovada mitjançant una resolució per la Conselleria d'Agricultura, Pesca i Alimentació amb els criteris següents:
  
1. La inversió auxiliable s'aprovarà sobre la base d'un pressupost o factura proforma en què figure la medició de les unitats auxiliades i el preu unitari corresponent.
  
2. Les inversions en béns immobles de naturalesa rústica s'aprovaran sobre la base de les quantitats estipulades en els corresponents compromisos de compravenda, arrendament o d'altres.
  
3. En el pressupost haurà de figurar la mà d'obra pròpia i familiar que s'utilitzarà en l'execució de les inversions, que no haurà de superar el 25 per cent del total de les inversions derivades d'obres, construccions o instal·lacions. En aquest percentatge queda inclosa, així mateix, la possible utilització de la maquinària pròpia. Únicament s'aprovarà com a inversió auxiliable la mà d'obra pròpia i familiar de les explotacions el titular de les quals siga persona física i la dels socis assalariats de les explotacions el titular de les quals siga persona jurídica.
  
4. La Conselleria d'Agricultura, Pesca i Alimentació podrà exigir la presentació d'un projecte redactat per un tècnic competent i visat pel col·legi professional corresponent en aquells casos en què altres instàncies ho requerisquen per a l'execució de les inversions previstes o quan, al seu parer, comporten especial complexitat o risc.
  
5. En qualsevol cas, la inversió auxiliable no superarà la que, en cada cas, estableix el Reial Decret 204/1996.
  
6. Quan es produïsquen modificacions del programa d'inversions aprovat, excepte en el cas dels de menor entitat, en el quals l'òrgan competent reconeix implícitament la validesa tècnica i econòmica mitjançant la certificació de la realització d'inversions per a l'objecte i per la quantia global d'ajudes per què va ser aprovat el pla, aquells no seran subvencionables o se subvencionaran a través d'un pla de millora complementari o alternatiu que se sol·licite dins de termini.
  
Es consideraran modificacions de menor entitat les que amb la mateixa finalitat per a la qual es va aprovar l'ajuda, la inversió justificada per cada concepte auxiliat no varie en més del 10 per cent de la inversió aprovada. Tot això sense que la modificació done lloc a cap increment de l'ajuda concedida en cada una de les modalitats d'ajuda atorgades.
  
Article 14. Iniciació de les inversions i despeses auxiliades
  
1. Seran auxiliables les inversions realitzades amb posterioritat a la resolució de concessió de l'ajuda sol·licitada, i si s'escau, aquelles que es realitzen amb posterioritat a la data de formalització de la sol·licitud i sobre les que hi haja un certificat d'un tècnic competent per a la instrucció de les ajudes en el qual es faça constar la no-iniciació de les inversions en aquella data, sempre que recaiga resolució aprovatòria d'ajuda a aquestes inversions. Tot això sense perjudici dels casos previstos en l'article 13, punt 2 del Reial Decret 204/1996, sobre primera instal·lació d'agricultors joves.
  
Seran auxiliables les despeses per a la qualificació professional que se sol·liciten dins de termini i amb anterioritat a la finalització del curs per al qual se sol·liciten les ajudes, sense perjudici del que s'estableix en l'article 12.3 d'aquesta ordre.
  
Article 15. Justificació de les inversions
  
Per a les diverses ajudes regulades per aquesta ordre, la justificació de les inversions es realitzarà amb els criteris següents:
  
1. Per regla general, els pagaments realitzats pel beneficiari hauran de justificar-se mitjançant factures originals pagades. En els casos en què açò no siga possible, els pagaments seran justificats per documents de comptabilitat de valor provatori equivalent.
  
2. Quan la inversió auxiliada siga la de compra o arrendament de terres s'aportarà, a més, escriptura pública inscrita en el registre de la propietat, en cas de compra, i la liquidació de l'impost de transmissió patrimonial, en el cas d'arrendament. En els dos casos hi haurà de figurar l'import de la transmissió.
  
3. La mà d'obra pròpia i familiar de l'explotació podrà justificar-se fins al menor valor del que s'indica en el punt 3 de l'article 13 d'aquesta disposició o el valor corresponent, com a màxim, al de la mà d'obra pròpia i familiar calculada segons el que s'estableix en l'article 8.1 d'aquesta ordre, emprada en el nombre de dies transcorreguts des que el beneficiari pot iniciar les inversions fins a la data de comunicació de la finalització d'aquestes, minorat aquest nombre de dies pel factor 0,65 i valorant el jornal en 5.000 pessetes, inclosa la possible utilització de maquinària pròpia.
  
Article 16. Certificacions
  
1. Conclosa la inversió o acció objecte d'ajuda, qualsevol beneficiari està obligat a comunicar-ho per escrit a l'òrgan instructor de l'expedient, amb anterioritat a la conclusió del termini concedit per a realitzar-la.
  
2. Els beneficiaris d'ajudes subjectes a qualsevol tipus d'inversions presentaran la justificació de les inversions conformement amb el que s'estipula en l'article 15 d'aquesta ordre.
  
3. Les inversions subjectes a declaració o estimació d'impacte ambiental hauran de presentar, per a la certificació de les inversions, la resolució corresponent de l'administració competent. L'incompliment d'açò serà motiu de la revocació de les ajudes concedides per a les inversions afectades per aquest tràmit.
  
4. Les inversions subjectes a llicència d'obres hauran de presentar, per a la certificació de les inversions, aquesta llicència. L'incompliment d'açò serà motiu de la revocació de les ajudes concedides per a les inversions afectades per aquest tràmit.
  
5. Els beneficiaris que hagueren obtingut ajudes en forma de bonificació d'interessos, hauran de presentar en el moment de la certificació una fotocòpia de la pòlissa del préstec formalitzat o renúncia de les ajudes derivades d'aquell sense que aquestes puguen abonar-se en qualsevol altra forma de subvenció.
  
6. Els beneficiaris d'una ajuda per a la primera instal·lació de joves que no hagueren acreditat estar donats d'alta en la Seguretat Social segons el que s'estipula en l'article 7.5 d'aquesta ordre, hauran d'acreditar-ho en el moment de la certificació.
  
7. Per a procedir al pagament de les ajudes serà necessari que un funcionari competent en la instrucció de l'expedient certifique la realització de les inversions per a les quals s'haguera concedit l'ajuda o del compliment dels compromisos i obligacions adquirits. Aquesta certificació expressarà les inversions o accions realitzades i la quantia de l'ajuda que li corresponga, i caldrà deduir-hi, si s'escau, la part proporcional a la inversió no realitzada o a la inversió no justificada, sense perjudici que, per incompliment de l'objecte de l'ajuda concedida, es poguera emetre un informe pertinent per a la proposta d'anul·lació de les ajudes aprovades.
  
Article 17. Finançament
  
1. Es concediran en l'exercici 2000 a càrrec de les línies de subvenció i pels imports globals màxims que s'assenyalen, d'acord amb la Llei de la Generalitat Valenciana 10/1999, de 30 de desembre, de Pressupostos per a l'any 2000:
  
Programa 531.10 Estructures agràries
  
Línia 608. Millora de l'estructura d'explotacions agràries. capítol IV
  
Import global màxim: 40.581.584 pessetes (183.308,69 euros)
  
Aquesta línia està finançada amb fons finalistes procedents del Feoga-Orientació en el percentatge que la Comunitat Europea determine per al finançament dels seus fons.
  
Línia 193. Millora de l'estructura d'explotacions agràries. capítol VII
  
Import global màxim: 956.162.075 de pessetes (4.146.983,52 euros)
  
Aquesta línia està finançada amb fons finalistes procedents del Feoga-Orientació en el percentatge que la Comunitat Europea determine per al finançament dels seus fons.
  
2. Les quanties totals màximes de les ajudes previstes en aquesta ordre, així com la línia o línies de subvenció que les financen, es faran públiques anualment, d'acord amb els pressupostos de la Generalitat Valenciana corresponents a l'exercici, mitjançant una ordre de la Conselleria d'Agricultura, Pesca i Alimentació.
  
3. La Generalitat Valenciana podrà subscriure un conveni de col·laboració per a la instrumentació del finançament de les ajudes que es concedisquen, que recollirà els aspectes que preveu l'article 29, punt 2, del Reial Decret 204/1996.
  
Article 18. Règim supletori
  
En tot allò no regulat expressament en aquesta ordre, caldrà atenir-se al que es disposa en el Reial Decret 204/1996, llevat de la secció vuitena d'aquest, que no és d'aplicació en la Comunitat Valenciana fins que de forma expressa es determine.
  
DISPOSICIONS ADDICIONALS
  
Primera
  
Periòdicament, la Conselleria d'Agricultura, Pesca i Alimentació facilitarà informació a les organitzacions professionales agràries, a través de la comissió que es constituïsca amb aquesta finalitat, sobre l'aplicació i evolució de les ajudes que regula aquesta ordre.
  
Segona
  
Es delega en el director general de Modernització d'Estructures Agràries l'exercici de la competència per a resoldre les sol·licituds presentades a l'empara d'aquesta ordre, liquidar les obligacions i proposar el pagament.
  
DISPOSICIONS TRANSITÒRIES
  
Primera
  
Les sol·licituds d'ajudes per a plans de millora, primera instal·lació de joves agricultors i qualificació professional que, presentades dins de termini en l'exercici 1999 a l'empara del Reial Decret 204/1996, foren desestimades per falta de dotació pressupostària, podran sol·licitar les ajudes en el període de sol·licitud de l'actual convocatòria, amb l'admissió de les condicions que al seu dia ho van fer, seempre que aquestes complisquen el que s'estableix en el Reglament (CE) 1.257/1999, del Consell, de 17 de maig, sobre l'ajuda al desenvolupament rural, i en el Reial Decret 204/1996, de 9 de febrer, modificat pel Reial Decret 2.067/1999, de 30 de desembre, sobre millores estructurals i modernització de les explotacions agràries.
  
Les resolucions aprovatòries que pogueren recaure sobre aquestes sol·licituds hauran d'ajustar-se, així mateix, al que s'estableix en la normativa mencionada.
  
Segona
  
Per a l'exercici 2000, el termini de sol·licitud serà de trenta dies naturals des de l'entrada en vigor d'aquesta ordre.
  
DISPOSICIÓ DEROGATÒRIA
  
Queden derogades totes les disposicions d'igual o inferior rang que s'oposen al que es disposa en aquesta ordre, i de forma particular, l'Ordre de 18 d'abril de 1996, de la Conselleria d'Agricultura, Pesca i Alimentació, per a l'aplicació en la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries (DOGV de 02.05.1996).
  
DISPOSICIONS FINALS
  
Primera
  
Es faculta el director general de Modernització d'Estructures Agràries perquè dicte les disposicions necessàries per a l'aplicació d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 2 de juny de 2000
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
Annex III
  
Normes mínimes mediambientals
  
Per als sectors de producció vegetal caldrà mantenir les pràctiques següents:
  
- Prohibició de la crema de restolls o pastures de collita, excepte els restolls d'arròs pels problemes fitopatològics que se'n derivarien en el control del Chilo suppressalis i Pyricularia orizae, principalment.
  
- Prohibició de llaurada convencional a favor de pendent.
  
- L'aplicació de l'adobament mineral haurà de tenir en compte les recomanacions comarcals i locals emeses pels serveis tècnics de la Conselleria d'Agricultura, Pesca i Alimentació.
  
- Les restes de podes, plàstics usats i altres materials residuals hauran de ser retirades de les parcel·les i ser dipositades en llocs apropiats.
  
- En la zona de pastures caldrà llaurar una franja perimetral de 3 metres, almenys, a fi de prevenir incendis.
  
- En l'ús de pesticides i herbicides caldrà respectar les indicacions dels fabricants i retirar els residus una vegada efectuada l'aplicació corresponent.
  
Per a les produccions ramaderes:
  
- Caldrà exigir que els femers siguen estancs i s'hi eviten lixiviacions. Aquests femers tindran capacitat suficient d'emmagatzematge, tenint en compte els períodes d'eixida i distribució.
  
Normes mínimes d'higiene i benestar dels animals:
  
Caldrà complir el que es disposa en:
  
- Ordre de 21 d'octubre de 1987, per la qual s'estableixen normes mínimes per a la protecció de gallines ponedores en bateria (BOE núm. 269, de 10.11.1987).
  
- Reial Decret 1.047/1994, de 20 de maig, relatiu a les normes mínimes per a la protecció de vedells (BOE núm. 161, de 07.07.1994), modificat pel Reial Decret 229/1998, de 16 de febrer (BOE núm. 41, de 17.02.1998).
  
- Reial Decret 1.048/1994, de 20 de maig, relatiu a les normes mínimes per a la protecció de porcs (BOE núm. 161, de 07.07.1994).


Còpia Permalink ELI